open-index/open-wikipedia-markdown huggingface dataset:
ఎలక్ట్రో ఎన్సెఫాలో గ్రఫీ

ఈఈజిని ఆంగ్లంలో Electro Encephalo Graphy అని వ్రాస్తారు. ఈఈజి (EEG) అనే పదాన్ని ఇలా విడకొట్టవచ్చు - encephalo : మెదడు ; electro : విద్యుత్తుకి సంబంధించిన ; graphy : రాయుట. 
అనగా మెదడులో వుత్పత్తి అయ్యే విద్యుత్తరంగాలని సేకరించుట అని అనవచ్చు.ఎలక్ట్రో ఎన్సెఫాలో గ్రఫీలో మన మెదడులో వున్న నాడీ కణాల 
మధ్య జరిగే ఆయనిక విద్యుత్ సరఫరాలో వచ్చే వోల్టేజ్ మార్పులను సేకరించడం జరుగుతుంది . ఈ తరంగాలకి ఎంతో ప్రాధాన్యం ఉంది. మెదడుకు సంబంధించిన చాలా రుగ్మతలను ఈ తరంగాల యొక్క ప్రవర్తన ఆధారంగా గుర్తించవచ్చు. ముఖ్యంగా మూర్ఛ రోగం (epilepsy) యొక్క ఆనవాలు ఈ తరంగాల ద్వారా అధ్యయనం చేయడం జరుగుతుంది. నిద్ర పోవు వేళల్లో కూడా ఈ తరంగాలని గ్రహించి రోగి యొక్క మానసిక పరిస్థితిని గమనించవచ్చు. 
మన శరీరంలో కేవలం కన్ను మాత్రం పని చేస్తే మన మెదడులో ఎటువంటి తరంగాలు వస్తాయో తెలుసుకొనే అధ్యయనంలో ఒక మనిషిని విశ్రాంత పరిచి కేవలం కొన్ని సంజ్ఞలను ప్రసారం చేసి ఈ తరంగాలను గ్రహిస్తారు. ఇలాగే కొన్ని ప్రత్యేకమైన ధ్వనులని ఆ మనిషికి వినిపిస్తూ కూడా ఈ తరంగాలను గ్రహిస్తారు. ఒక ఆరోగ్యమైన మనిషి కొన్ని శబ్దాలను వినడం వలన వుత్పత్తి అయ్యే తరంగాలను అధ్యయనం చేసి చెవిటి రోగులకు కోక్లియర్ ఇంప్లాంట్లు (cochlear implants) తయారు చేస్తారు.

## చరిత్ర
వైద్యుడైనటువంటి రిచర్డ్ కేటన్ (సా.శ. 1842-సా.శ.1926) మొట్టమొదటి సారిగా సా.శ. 1875 లో బ్రిటిష్ వైద్య పత్రికలో కోతి, కుందేల యొక్క మెదడు భాగంలో జరిగేటటువంటి విద్యుత్ సంఘటనలను పొందుపరిచారు. సా.శ. 1890 లో పోలాండ్ కు చెందిన అడాల్ఫ్ బెక్ అనే మనస్తత్వవేత్త కుందేలు, శునకాలలో కాంతి మార్పుల వల్ల మెదడులో సంభవించే లయబద్ధమైన విద్యుత్తరంగాలను గమనించారు. సా.శ. 1924న జర్మన్ శాస్త్రవేత్త హాన్స్ బర్గర్ మొట్ట మొదటి సారిగా మనిషి ఈఈజీని గ్రహించారు. ఈఈజిని గ్రహించగల ఎలక్ట్రో ఎన్సెఫలో గ్రాం అనే పరికరాన్ని ఈయన రూపొందించారు. ఈ ఆవిష్కరణను నాడీ వ్యవస్థ శాస్త్రం లోనే అతి గొప్పదిగా భావిస్తారు.

వర్గం:వైద్య శాస్త్రము
తిరుమల శాసనాలు

తిరుమల శాసనాలలో క్రీస్తుశకం 830 వ సంవత్సరంలో పల్లవ రాజైన విజయదంతివర్మన్‌ శాసనం అతి ప్రాచీన మైనదిగా గుర్తింపు పొందింది. 

అందులో పల్లవరాజు సామంతుడైన ఉళగప్పేదుమానార్‌ అనే వ్యక్తి తిరుమల నిత్య దూపదీప నైవేద్యాల కోసం 30 కళంజముల బంగారం చెల్లించినట్లు తెలుస్తున్నది. 

తిరుమలేశుని దివ్య చరిత్ర ఆధునీకులకు తెలియచేయడంతో శాసనాలు నిర్వహించిన పాత్ర ఎంతో కీలకమైనది. 

## పుస్తక రూపం
తరతరాలుగా ఆలయ ప్రాకారాల పైన స్తంభాల పైన, గోపురాల పైన కనిపించిన శాసనాలకు పుస్తక రూపం కల్పించే ప్రయత్నం 1920 వ సంవత్సరంలో మొదలైంది.

తిరుమలేశుని ఆలయ నిర్వహణ బాధ్యతలను చేపట్టిన మహంతు ప్రయాగదాసు శాసనాలకు అక్షర రూపం కల్పించడానికి శ్రీకారం చుట్టారు. 

ఆయన హయాంలో స్వర్గీయ సాధుసుబ్రమణ్యం శాస్త్రి 1922 నుంచి 1933 వరకు విశేష కృషి చేసి శాసనాలలోని అంశాలను ఆంగ్లభాషలో తర్జమా చేశారు.

ఆ అంశాలకు మహంతుప్రయాగదాసు పుస్తక రూపం కల్పించడానికి తొలిసారిగా కృషి చేశారు. 

## శాసనాల సంఖ్య
తిరుమలలో లభించిన 640 శాసనాలు, తిరుపతి గోవిందరాజస్వామి ఆలయంలో లభించిన 340 శాసనాలు, వివిధ ఆలయాలలో లభించిన 170 శాసనాల చొప్పున మొత్తం 1150 శిలాశాసనాలను టీటీడీ భద్ర పరిచింది. 

ఆ శాసనాలలో పల్లవులు, చోళులు, పాండ్యుల కాలానికి 236 శాసనాలు శాళువనరసింహరాయలు కాలం నాటి 169 శాసనాలు, అచ్యుతరాయలు కాలం నాటి 251 శాసనాలు, 

సదాశివరాయల కాలం నాటి 130 శాసనాలు, అరవీడు రాజవంశానికి చెందిన కాలంనాటి 135 శాసనాలు ఉన్నాయి. వీటిలో చాలా వరకు తమిళంలో, కొన్ని తెలుగు, కన్నడ భాషలలో ఉన్నాయి. 

ఆలయ ప్రాకార నిర్మాణంలో తెలుగు శిల్పులే కీలక పాత్ర వహించారన్నది కూడా శాసనాల ద్వారా తెలిసింది.

## ఇవి కూడా చూడండి

## బయటి లింకులు
*రాతిశాసనాల పై తిరుమల చరిత్ర

వర్గం:తెలుగు శాసనాలు
గంజాయి మొక్క

గంజాయి Cannabaceae కుటుంబానికి చెందిన వార్షిక ఔషధ మొక్క. ప్రజలు అనేక అవసరముల కోసం చరిత్రలో అన్ని చోట్ల గంజాయిని సాగు చేసారనడానికి ఆధారాలున్నాయి. 

పారిశ్రామిక అవసరముల కొరకు నారను, విత్తనముల నుండి నూనెను, ఆహారంను, మందుల తయారి కొరకు ఈ గంజాయి మొక్కను ఉపయోగించారు.

మానసిక, శారీరక ఒత్తిడుల నుండి ఉపసమనాన్ని పొందడానికి ఈ మొక్క యొక్క వివిధ భాగాలను వివిధ ప్రదేశాలలో వివిధ రకాలుగా ఉపయోగిస్తున్నారు.

ఈ గంజాయి మొక్క 5 నుంచి 8 అడుగుల ఎత్తు పెరుగుతుంది. దీని శాస్త్రీయ నామం Cannabis sativa. ఇది పుష్పించినపుడు విపరీతమైన వాసన చాలా దూరం (అర కిలోమీటరు) వరకు వస్తుంది. 

గంజాయి సాగును ప్రజా సంక్షేమం ద్రృష్ట్యా ప్రభుత్వాలు నిషేదించాయి. గంజాయి వాడకం చట్టరిత్యా నేరం.
## సామెతలు
తులసి వనంలో గంజాయి మొక్క


వర్గం:నార మొక్కలు
కోదండరాం

**కోదండరామ్** అసలు పేరు ముద్దసాని కోదండ రామిరెడ్డి. తెలుగు ప్రజానీకానికి **ప్రొఫెసర్ కోదండరాం** గా సుపరిచితుడు. ఆయన ఒక విద్యావేత్త, ఆచార్యులు, రాజకీయ నాయకుడు. వృత్తి రీత్యా ఉస్మానియా విశ్వవిద్యాలయంలో రాజనీతి శాస్త్రం ఆచార్యుడిగా పనిచేశాడు. కొదండరాం తెలంగాణా రాష్ట్ర సాధనకొరకు ఏర్పడిన జాయింట్ యాక్షన్ కమిటీ (T-JAC) కి అధ్యక్షులు. తెలంగాణ జన సమితి పార్టీ వ్యవస్థాపక అద్యక్ష్యుడు.

## వ్యక్తిగతం
మంచిర్యాల జిల్లా లోని బెల్లంపల్లిలో వ్యవసాయదారుడైన ముద్దసాని జనార్ధన్ రెడ్డికి 1955లో కరీంనగర్ జిల్లా ఊటూర్ గ్రామం (మానకొండూర్ మండలం) కొదండరాం జన్మించాడు. విద్య మొత్తం దాదాపుగా అంతా వరంగల్ లోనే జరిగింది. వరంగల్లో గవర్నమెంట్ డిగ్రీ కాలేజీలో డిగ్రీ పూర్తవగానే రాజనీతి శాస్త్రంలో పొస్ట్ గ్రాడ్యుయేషన్ చదవడానికి 1975లో ఉస్మానియా విశ్వవిద్యాలయం, హైదరాబాదులో చేరాడు. 2004లో తెలంగాణ విద్యావంతుల వేదికను ఏర్పాటు చేసాడు. దీనికి ఆయన అధ్యక్షునిగా వ్యవహరించాడు. తెలంగాణ రాష్ట్ర ఏర్పాటు కొరకు 2009 డిసెంబరు 24న తెలంగాణ రాజకియ జాయింట్ యాక్షన్ కమిటీ (TJAC) కన్వీనర్ గా చేశారు. తెలంగాణ ఉద్యమంలో కీలక పాత్ర పోషించారు, తెలంగాణ కొత్త రాష్ట్రం ఏర్పాటు తర్వాత కల్వకుంట్ల చంద్రశేఖరరావు, తెలంగాణ రాష్ట్ర సమితితో విభేదించి కొత్తగా తెలంగాణ జన సమితి పేరుతో ప్రాంతీయ పార్టీని 2018 మార్చి 31న ప్రారంభించాడు.

## ఎమ్మెల్సీగా
కోదండరామ్‌ 2024 జనవరి 25న తెలంగాణ శాసనసమండలికి గవర్నర్ కోటాలో ఎమ్మెల్సీగా ఎన్నికయ్యాడు.

కోదండరామ్‌ను గవర్నర్ తమిళ సై గవర్నర్ కోటాలో ఎమ్మెల్సీగా నియమించగా ఆ నియామకాన్ని భారత్ రాష్ట్ర సమితి (బీఆర్ఎస్) నేతలు దాసోజు శ్రవణ్, కుర్రా సత్యనారాయణ హైకోర్టులో సవాల్ చేయగా ఈ పిటిషన్ పై విచారణ చేసిన హైకోర్టు తదుపరి ఆదేశాలు ఇచ్చే వరకు ప్రమాణ స్వీకారం చేయించవద్దని 2024 జనవరి 30న ఉత్తర్వులు ఇచ్చింది.
గవర్నర్ కోటాలో ఎమ్మెల్సీలగా ఎన్నికైన ప్రొఫెసర్ కోదండరాం ఎమ్మెల్సీగా 2024 ఆగస్టు 16న శాసన మండలి చైర్మన్ గుత్తా సుఖేందర్ రెడ్డి ప్రమాణ స్వీకారం చేయించారు.. 

ఆయనను 2025 జూన్ 30న తెలంగాణ భాషా సాంస్కృతిక శాఖ సలహాదారుల కమిటీ చైర్మన్‌గా నియమిస్తూ రాష్ట్ర ప్రభుత్వం ఉత్తర్వులు జారీ చేసింది.

గవర్నర్ కోటాలో ఎన్నికైన ఎమ్మెల్సీ కోదండరాం నియామకం రద్దు చేస్తూ సుప్రీంకోర్టు 2025 ఆగష్టు 13న ఉత్తర్వులు జారీ చేసింది.

2025 ఆగష్టు 30న జరిగిన మంత్రివర్గ సమావేశంలో కోదండరామ్‌ను మరోసారి గవర్నర్ కోటా ఎమ్మెల్సీ అభ్యర్థిగా రాష్ట్ర ప్రభుత్వం సిఫారసు చేసింది.

## అవార్డులు

* వరల్డ్ పీస్ ఫెస్టివల్ అవార్డు 2014 (శాంతి దూత అవార్డు).

## మూలాలు

వర్గం:1955 జననాలు
వర్గం:జీవిస్తున్న ప్రజలు
వర్గం:తెలంగాణ ఉద్యమకారులు
వర్గం:రెండవ ప్రత్యేక తెలంగాణ ఉద్యమంలో పాల్గొన్న కరీంనగర్ జిల్లా వ్యక్తులు
వర్గం:కరీంనగర్ జిల్లా ఉపాధ్యాయులు
వర్గం:కరీంనగర్ జిల్లా రాజకీయ నాయకులు
బ్యూరెట్

thumb|right|50px|50మి.లీ.లబ్యూరెట్
బ్యూరెట్ (**burette** or **buret**) ఒక స్తూపాకారంలోని ప్రయోగశాల పరికరం. దీని మీద ద్రవపదార్థాల ఘనపరిమాణాన్ని కొలవడానికి అనువుగా గీతలు గీసివుంటాయి.  క్రింది భాగంలో స్టాప్ కాక్ (stopcock) ఉండి ద్రవాల ప్రవాహాన్ని నియంత్రించడానికి అనువుగా ఉంటుంది. దీనిని వివిధ ప్రయోగాలలో ద్రవాలను కొలవడానికి తద్వారా ఒక రసాయనిక చర్యలో అది ఎంతవరకు ఉపయోగపడుతుంది అని తెలుసుకోవడానికి ఉపయోగిస్తారు.  అంశమాపనం (titration) ప్రయోగాలలో ఇది తప్పనిసరి.బ్యూరెట్ నుపయోగించి ద్రవాల (ఆమ్లాల, క్షారాల) నార్మాలిటి, మోలారిటి లను పామాణికరించడం/దృవీకరించడం (Standardization చేయుదురు.) ఘనపరిమాణత్మక విశ్లేషణలో (volumetric analysis) వుపయోగించు ఆమ్ల, క్షార ద్రవాలు కచ్చితమైన నార్మాలిటి, మొలారిటి కలిగి వుండాలి. ఆమ్ల ద్రవాల నార్మాలిటిని నిర్ణయించుటకు ఆమ్ల ద్రవాలను క్షారాల తోను, క్షారద్రవాల నార్మాలిటి నిర్ణయించుటకు ఆమ్లద్రవాలతోని అంశమాపనం (Titration) చేసి వాటి నార్మాలిటి లేదా మొలారిటిని దౄవికరించడం/ప్రామాణికరణించడం చెయుదురు.

బ్యూరెట్ లు సాధారణంగా 25 లేదా 50 మి.లీ.ల సైజువి ఎక్కువగా వాడకంలో ఉన్నాయి. బ్యూరెట్ లోని ద్రవం స్పష్టంగా కంపించుటకై పారదర్శకమైన గాజుతో (బొరొసిలికెట్) చేయుదురు. బ్యూరెట్ పైభాగం ఒక మి.మీ. మందం కలిగి ఎకరీతి వ్యాసం కలిగివుండును. గొట్టం క్రీంద వ్యాసం తగ్గింపబడి దానికి ఒక స్టాప్ కాక్ (stop cock) వుండును.ఈ స్టాప్ కాక్ ను నెమ్మదిగా తెరవడం, మూయడం వలన బ్యూరెట్ లోని ద్రవం క్రిందికి కావలసిన ప్రమాణంలో వదలుటకు అనుకూలం. కాక్ క్రిందవున్న తక్కువ వ్యాసమున్న గొట్టం చివర దగ్గరగా నొక్కబడివుండును. ఇలా దగ్గరగా నొక్కడం వలన బ్యురెట్ నుండి ద్రవం సన్నని ధారగా, లేదా చిన్న బొట్లు (చుక్కలు/బిందువులు) గా వదులుటకు వీలుంటుంది. బ్యూరెట్ లో విభజన రేఖలు పైనుండి క్రొందికి మార్కు చెయ్యబడి వుందును. అనగా సున్నస్దానం పైనవుండి, దిగువకు వెళ్ళెకొలది విలువ/కొలత పెరుగుతుంది. కొలజాడి (measuring cylinder), కొనికల్ ఫ్లాస్కు, బీకరులలో కొలతలు దిగువనుండి పైకి వుండును.

బ్యూరెట్ ను ఉపయోగించుటకు ముందు దానిని డిస్టిల్ వాటరుతో రెండు మూడు సార్లు రింస్/వాష్ చెయుదురు. తరువాత బ్యూరెట్ లో నింప వలసిన ద్రవాన్ని కొన్ని మి.లీ నింపి, పై తెరచివున్న భాగాన్ని వేలితో మూసి బ్యూరెట్ను తలక్రిందులుగా చేసి పైకి, క్రిందికి, పక్కలకువంచి కుదిపి ఆతరువాత ఆద్రావాణన్ని తీసివేయుదురు. ఇప్పుడు బ్యూరెట్ లో గాలిబుడగలు లేకుండ ద్రవాన్ని నింపాలి. మొదట సున్న స్దానంకన్న 5-6 మి.లీ ఎక్కువ ద్రవాన్ని నింపి గాలిబుడగలున్న బ్యురెట్ ను పక్కకు వంచి తొలగించాలి. ఇప్పుడు బ్యూరెట్ కాక్ ను నెమ్మదిగా ఒపన్ చేసి ద్రవం సున్న స్దానం వద్దకు రాగానే కాక్ ను మూసి చెయ్యాలి. మొదట బ్యూరెట్ ను నింపినప్పుడు బ్యూరెట్ కాక్ క్రింద వున్న గొట్టం కాలీగా వుండును. ఇలా ఎక్కువ ద్రంవం తీసుకొని సున్నకు సరిచెయ్యడం వలన కాక్ క్రిందనున్న గొట్టంలో ద్రవం నిండును, గొట్టంచివరి రంధ్రం సన్నగా వుండటం వలన ద్రవం క్రిందకు ప్రవహించకుండ నిలచి వుండును.
## మూలాలు

## బయటి లింకులు
*Using a Burette from ChemLab at Dartmouth College
*https://web.archive.org/web/20110514131534/http://core.ecu.edu/chem/chemlab/equipment/images/burette.jpg
*Use of the Buret
*Digital burette and selecting the right digital burette
*Margin of error for volumetric measuring instruments

వర్గం:పనిముట్లు
పిపెట్

thumb|right|350px|బల్బ్, విభజన పిపెట్ లు.గాజువి.
**పిపెట్** (**pipette**, pipet, pipettor) ఒక ప్రయోగశాలలో ఉపయోగించే సామాన్యమైన పరికరం. దీనితో నిర్ధిష్టమైన పరిమాణంలో ద్రవాల్ని వివిధ ప్రయోగాల కోసం తీసుకొనే వీలుంటుంది. వీటిని గాజుతో కాని ప్లాస్టిక్ తోకాని చేయుదురు.ప్రయోగశాలలో ఒక నిర్దిష్టమైన ఘనపరిమాణంలో (volume) ఏదైన ద్రవ రసాయనాన్ని తీసుకొనుటకు పిపెట్ ను వినియోగిస్తారు. గాఢమైన ద్రవ ఆమ్లాలను, క్షారాలను వాడునప్పుడు గాజుతో చేసిన పిపెట్ ను వాడెదరు. సాధారణ ద్రవాలకు, ప్లాస్టిక్‍తో చర్య జరపని సాల్వెంట్ లకు ప్లాస్టిక్ పిపెట్ ను వాడెదరు.

## పిపెట్ రకాలు
పిపెట్ మూడు రకాలు.

1. బల్బ్ పిపెట్ (Bulb pipette)

2. విభజనలున్న పిపెట్ (Graduated pipette)

3.సిరంజి వంటి పిపెట్‍లు

**1. బల్బ్ పిపెట్**

బల్బ్ పిపెట్ లో మధ్యలో ఉబ్బెత్తుగా వర్తులాకారం (cylindrical) గా వుండి ఇరువైపుల సన్నని గొట్టం వుండును. ఒక గొట్టం చివర దగ్గరగా నొక్కబడి వుండి సన్నని రంధ్రం వుండును. ఈ రంధ్రం ద్వారా పిపెట్ లోనికి ద్రవాన్ని నింపడం, పిపెట్ లోని ద్రవాన్నికావలసిన పదార్థం/ద్రవం/ఫ్లాస్కులో కలుపుట చేయుదురు. పిపెట్ రెండొగొట్టం పైభాగం సమమైన రంధ్రంవుండి తెరచుకొని వుండును. దీని ద్వారా ద్రవాన్ని పిప్పెట్ లోకి పిల్చుట జరుగును. పిపెట్ లోకి ద్రవాని రెండొచివర నోటిని వుంచి పీర్చడం కాని లేదా రబ్బరు బల్బును (బి.పి.మీటరులో వాడె వంటిది) వాడెదరు. ప్రమాదకరం కాని వాటిని నోటితో పిల్చెదరు. ఘాటైన వాటిన్ ఆమ్లాలను, క్షారాలకు రబ్బరు బల్బ్ వాడెదరు. పిపెట్ లు అవసరాన్ని బట్టి వివిధ ఘనపరిమాణాలను ( 5,10,15, 20, 25, 50 మి.లీ ) వుండును. పిపెట్ లో నోటితో పిల్చువైపు ఒక మార్కు/గుర్తు వుండును. ఆ గుర్తు వరకు ద్రవాన్ని నింపిన ఆ పిపిట్ మీద ముద్రించిన ఘనపరిమాణముకు సమానం అగును. మొదట ఆ మార్కు కన్న ఎక్కువ ద్రావాన్ని పిపెట్ లోకి పీల్చడం జరుగుతుంది. తరువాత బొటన వేలుతో పై రంధ్రాన్ని మూసి వుంచి, నెమ్మదిగా బొటన వేలును వదులు చెయ్యడం ద్వారా ద్రవం మార్కు వద్దకు వచ్చునట్లు చేసి, బొటనవేలును గట్టిగా నొక్కి వుంచి, ద్రావణాన్ని చెర్చవలసిన ఫ్లాస్కులో వుంచి, బొటన వేలును తీసిన ద్రవం అందులో పడును. పిపెట్ ద్వారా కచ్చితమైన పరిమాణంలో ద్రవాన్ని తీసుకొవటం సాధ్యం అవుతుంది. కొలజాడి (measuring cylinder) అయ్యిన కొంచెం తేడా వుండును. బల్బ్ పిపెట్ ద్వారా ఒక నిర్ధిష్టమైన ఘనపరిమానమున్న ద్రవాన్ని తీసుకో వచ్చును (10,15,25మి.లీ ఇలా).

**2. విభజనలున్న పిపెట్ **:

ఈ రకం పిపెట్ మొత్తం ఒకే వ్యాసంలో వుండి ఏకరీతి రంధ్రం కలిగి వుండును. గొట్టం క్రిందమాతం దగ్గరిగా నొక్కబడివుండును. ఎక రీతిగా వున్న గొట్టం మీద మి.లీ. విభజన రేఖలు వుండును.గొట్ట పై వైపునుండి దిగువకు విభజన రేఖలుండును. మొదట సున్న మార్కు వరకు ద్రావాన్ని తీసుకొని, బోటనవేలుతో పై రంధ్రాన్ని మూసి, తరువాత నెమ్మదిగా వేలును వదుచేస్తూ, బిగువగా నొక్కుచూ కావలసిన ఘనపరిమాణాన్ని ఫ్లాస్కులో వదల వచ్చును.

**3.సిరంజి వంటి పిపెట్‍లు **

ఈ రకం పిపెట్ లలో దిగువన సన్నని రంధ్రం వున్న సూది వంటి భాగం పైన వెడల్పాటి వర్తులాకార భాగం వుండి, లోపల బిగుతుగా కదిలే పిస్టన్ వుండును.పిస్టనును పైకి క్రిందకు నొక్కడం ద్వారా ద్రవాన్ని పిపెట్ లోకి తీసుకోవడం, వదలటం చేయుదురు.
దువ్వెన బెండ

**దువ్వెన బెండ**ను **తుత్తురు బెండ**, దువ్వెన కాయలు , అతిబల అని కూడా అంటారు. ఇది మాల్వేసి కుటుంబానికి చెందిన ఔషధ మొక్క. దీని వృక్ష శాస్త్రీయ నామం Abutilon indicum.
## లక్షణాలు

దువ్వెనబెండ నిటారుగా నునుపుగా ఉన్న కాడలను కలిగి ఉండే పొద. ఈ పొద యొక్క ఆకులు అండాకారం లేదా హృదయాకారంలో ఉండి అంచులు చంద్రవంకల వంటి నొక్కులతో రంపం వలె గరుకుగా ఉంటాయి.
ఈ మొక్క 1 నుండి 2 మీటర్ల ఎత్తు పెరుగుతుంది. ఒక పద్ధతిలో ఏర్పడిన ఆకులు, పొడవైన కాడలు, నునుపుగా, మెత్తగా, సాదాగా శిరోజాల వలె ఉంటాయి.
ఆరంజి పసుపు రంగు కలిసిన పుష్పాలు 2 నుంచి 3 సెంటీమీటర్ల అడ్డు కొలతతో 4 నుంచి 7 సెంటిమీటర్ల పొడవున్న కాడలను కలిగి ఉంటుంది.
ఈ పొద యొక్క ఆకులు గుండిల వలె గుండ్రంగా ఉండి దువ్వెనకు ఉండే పళ్ల వలె ఉంటాయి. అందువలనే దీనిని దువ్వెన బెండ అంటారు. పిల్లలు ఈ కాయలతో తమాషాగా తల కూడా దువ్వుకుంటారు.
ఈ మొక్క యొక్క ప్రతి భాగం వివిధ అవసరముల కొరకు ఉపయోగిస్తున్నారు.

దీనినే అతిబల మొక్క అంటారు bkr

## మూలాలు

## ఇవి కూడా చూడండి

## బయటి లింకులు
* FOREST FLORA OF ANDHRA PRADESH

వర్గం:ఔషధ మొక్కలు
వర్గం:మాల్వేసి
పరీక్ష నాళిక

thumb|right|250px|పరీక్ష/శోధన నాళికలు
thumb|right|250px|పరీక్షనాళికలో తీసుకున్న నీటి PHని పరీక్షించడం

**శోధన నాళిక** లేదా **పరీక్ష నాళిక** (**test tube**, **culture tube** or **sample tube**) ఒక సామాన్యమైన గాజు పరికరం. ఇది ఒక వేలు ఆకారంలో వుండి గాజు లేదా ప్లాస్టిక్తో చేయబడుతుంది. దీని ఒకవైపు తెరుచుకొని రెండవవైపు U-ఆకారంలో మూసి వుంటుంది. పరీక్షనాళిక పరిమాణం 5మి.లీ.నుండి50మి.లీ పట్టు ప్రమాణం వరకు వుండును.ద్రవాలను అతికొద్ది ప్రమాణములో తీసుకొని పరీక్షించుటకు అనుకూలం.ద్రావాలPH' ని పరీక్షించుటకై చిన్నపాటి రసాయన చర్యలను విర్వహింఛూటకు శోధన నాళికలు అనుకూలం.కొన్ని పరీక్షనాలళికలకు పైన స్టాపరు వుండును.సెంట్రిఫ్యుజ్ (centrifuge)లో ఉపయోగింవు ట్యూబ్ లకు ఆడుగు భాగం శంఖాకారంగా వుండును.కొన్నిటెస్ట్ ట్యూబ్ లకు కొలతల విభజన వుండును.సమాన వ్యాసమున్న వర్తూలాకరపు గొట్టంలా వుండి పైభాగంతెరచుకొని వుండి,అంచులు కొద్దిగా మందంగావుండి బయటివైపుకు నొక్కబడివుండును.ఇలా అంఛులు బయటకు వుండటం వలన టెస్ట్‍ట్యూబ్ హొల్డరునుండిజారిపోదు.ట్యూబ్ ఆడుగుభాగం అర్దగోళాకారంగా వుండుటచే,ట్యూబ్‍ను లోపలికినొక్కబడిన అడుగు వున్న స్టాండులో వుంచెదరు.

Test tubes are available in a multitude of lengths and widths, typically from 10 to 20&nbsp;mm wide and 50 to 200&nbsp;mm long. The top often features a flared lip to aid pouring out the contents; some sources consider that the presence of a lip is what distinguishes a test tube from a culture tube. Some test tubes have a flat bottom; some are made so as to accept a ground glass stopper or a screw cap. They are often provided with a small ground glass or white glaze area near the top for labeling with a pencil.

## మూలాలు

వర్గం:పనిముట్లు
వర్గం:పరికరాలు
వర్గం:రసాయన శాస్త్రం
చైన్ (యూనిట్)

**చైన్** అనేది పొడవుకు ప్రమాణం. దీని విలువ  66 అడుగులు, లేదా 22 గజములు, లేదా 100 లింకులు, లేదా 4 రాడ్స్‌గా ఉపవిభజన చేయబడింది. 10 చైన్లు ఒక ఫర్లాంగ్, 93

93చైన్లు ఒక మైలు కు సమానం. మెట్రిక్ వ్యవస్థ ప్రకారం దీని విలువ  20.1168 మీటర్లు. ఈ చైన్ పద్ధతి అనేక శతాబ్దాలుగా ఇంగ్లాండ్‌లో, మరికొన్ని దేశాలలో ఆంగ్ల విధాన ప్రభావం ద్వారా వాడబడింది.  కొన్ని శతాబ్దాలుగా ఈ చైన్ పద్ధతిని బ్రిటన్, పూర్వం బ్రిటీష్ వారు పాలించిన కొన్ని ఇతర దేశాలలో ఉపయోగిస్తున్నారు.

యునైటెడ్ కింగ్‌డమ్‌లో విధానం ప్రకారం  మైలుకు 80 చైన్‌లు ఉంటాయి.  కానీ పంతొమ్మిదవ శతాబ్దం ఆరంభం వరకు స్కాటిష్,  ఐరిష్ ఆచారం ప్రకారం 80 చైన్లు స్టాట్యూట్ మైలు కంటే ఎక్కువగా ఉండేది. అత్ఫలితంగా స్కాట్స్ చైన్ విలువ 74 అడుగులు, ఐరిష్ చైన్  విలువ 84 అడుగులుగా తిసుకున్నారు. ఈ పెద్ద చైన్లను 1824 ఇంపీరియల్ సిస్టం నుండి దత్తత తీసుకున్నారు. 

## నిర్వచనం
యునైటెడ్ కింగ్‌డం లో స్టాట్యూట్ చైన్ 22 గజాలలకు సమానం. అనగా 66 అడుగులు (20.117 మీ). యునైటెడ్ కింగ్‌డం లోని స్టాట్యూట్ కొలతలు "వైట్స్ అండ్ మెజర్స్ ఆక్ట్ 1885" ప్రకారం నిర్వచించబడ్డాయి.  ఒక లింకు అనేది చైన్ లో 100వ భాగం. అది 7.92 అంగుళాలు (20.1 సెం.మీ) కు సమానంగా ఉంటుంది.

సరళ కొలత
:1 చైన్ = 100 లింకులు లేదా 66 అడుగులు
:1 మైలు = 80 చైన్‌లు లేదా 5,280 అడుగులు

ప్రాంత కొలత
:1 ఎకరం = 10 చదరపు చైన్‌లు లేదా 43,560 చదరపు అడుగులు (ఒక ఎకరా అంటే 10 చైన్ల యొక్క చదరపు స్థలం. ఫర్లాంగ్ పొడవున్న చైన్ ను ఒక చదరంగా ఏర్పరిస్తే అది ఒక ఎకరా స్థలం అవుతుంది). 
:1 చదరపు మైలు = 640 ఎకరాలు  

## ఇవి కూడా చూడండి
* భూమిని కొలవడం
* టోటల్ స్టేషన్

## మూలాలు

వర్గం:కొలతలు
వర్గం:దూరమానాలు
పల్లెల్లో న్యాయవ్యవస్థ

thumb|292x292px|గ్రామాలలో గ్రామ పెద్దల న్యాయ వ్యవస్థ
పల్లెల్లో న్యాయ వ్వవస్త:....

ఆ రోజుల్లో పల్లెల్లో న్యాయ పరమైన విషయాలను వారి కుల పెద్దలు విచారించి తగు నిర్ణయం తీసుకునేవారు. కులపెద్దలే న్యాయ మూర్తులు, వారి తీర్పే అంతిమం. కోర్టులు, పోలీసుల ప్రసక్తే వుండేది కాదు. కుల పెద్దలే పెద్దమనుషులు. ఒక వేళ ఎవరైనా పెద్ద మనుషుల మాటను కాదంటే వారికి విదించే శిక్ష ఏమంటే..... వారింటికి చాకలిని మంగలిని నిలిపి వేయడం. అటు వంటి సందర్భంలో చాకలిని, మంగలిని పిలిపించి వారితో పలాన వారికి శిక్ష వేశాము... వారి ఇంటికి 'పనికి' వెళ్ల కూడదు. అని తమ నిర్ణయం చెప్పేవారు. చాకలి, మంగలి పెద్ద మనుషుల మాటలను తప్పకుండా పాటించే వారు. అది నిందితులకు పెద్ద అవమానం. వ్వవహారాన్ని అంత దూరం రానిచ్చే వారు కాదు. మిగతా వూరి పెద్దలు నిందితులను ఒప్పించి రాజీ కుదిర్చే వారు. అంతటితో ఆ వ్యవహారం ముగిసేది. ఇంతకన్నా పెద్ద శిక్ష మరొకటి వుండేది. అది నిందితుడు మాట వినక పోతే సాంఘిక బహిష్కరణ చేసె వారు. అంటే నిందితునితో గాని, వారి ఇంటి వారితో గాని ఆ ఊరు వారెవ్వరు మాట్లాడ కూడదు. వ్యవసాయ పనుల్లో వారికెవ్వరికి సహాయం చేయ కూడదు. వారి సహాయము తీసు కోకూడదు. పండగ సందర్భాలలో దేవుని ముందు పొంగలి పెట్టెటప్పుడు అందరితో బాటు వారిని పొంగలి పెట్టనిచ్చేవారు కారు. సాధారణంగా గంగమ్మ వద్ద గంగపండగ నాడు, పసల పండగ నాడు కాటమ రాజు దగ్గర వూరి వారందరు సామూహికంగా పొంగలి పెట్టే వారు. శిక్ష పడిన వారిని ఇటువంటి పొంగళ్లను పెట్ట నిచ్చె వారు కాదు. ఇలా వుండేవి ఆనాటి శిక్షలు. ఆ పెద్దమనుషుల తీర్పులి కూడా నిష్పత్తి పాతంగా వుండేవి.సర్వ జనాదరణ పొందేవి. రాను రాను ఈ వ్వవస్తలో చాల తొందరగా మార్పు జరిగింది. స్వార్థపరులైన కొందరు కుల పెద్దలు, లేదా వూరి పెద్ద మనుషులు తమ స్వార్థానికి అనుకూలంగా తీర్పు చెప్పి ఆదాయం గడించేవారు వచ్చారు. వారి ఆగడాలు మించి పోవడంతో ప్రజలలో వారి పై ఏహ్యభావం కలిగి వారివద్దకు పోవడం గాని, తీర్పు చెప్పమని కాని అడిగేవారు లేకుండా పోయారు. అలాంటి వారు మెల మెల్లగా రాజకీయాల వైపు మొగ్గు చూపి అలా స్థిర పడి పోయారు. ఆ విధంగా రాజకీయాలు కలుషితం ఐపోయాయి. ఈనాడు సరైన కుల పెద్దలులేరు, అరా కొరా అక్కడక్కడా వున్న వారి మాట వినే పరిస్థితి లేదు. ఆపడానికి చాకలి గాని మంగలి గాని లేరు. ప్రస్తుతం పల్లెల్లోని ప్రజలు కూడా చాకలి, మంగలి లేకుండానె కాలం వెళ్ల బుచ్చు తున్నారు. ఎవరి బట్టలను వారె ఉతుక్కుంటున్నారు. వారికి అనుకూలంగా.... అన్నట్లు డిటర్జెంట్లు, సర్పులు ఎక్కువగా వచ్చాయి. అదియును గాక మురికి తొందరగా వదిలిపోయె టెర్లిన్, టెరికాటన్, నైలాన్ వంటి సింతటిక్ బట్టలు ఎక్కువయ్యాయి. గతంలో పల్లె ప్రజలు తమ గడ్డాన్ని కూడా తాము గీసుకునె దానికి తెలిసేది కాదు. దానికి తగిన సామాగ్రి వుండేది కాదు. కాలం మారింది. రేజరు, బ్లేడ్లు పల్లెలకొచ్చాయి. యువతరం వాటిని బాగానె వాడు కుంటున్నారు. మంగలిని మరిచి పోయారు. కాని పెద్ద వారికే ఆ పని కొంత ఇబ్బందిగా ఉంది. కాని చాకలి, మంగలికి పల్లెల్లో అత్యంత ప్రముఖమైన సామాజిక బాధ్యతలున్నాయి. అవి ముఖ్యంగా పెళ్ళి, చావు వంటి సందర్భాలలో వారి అవసరం తప్పని సరి. ఎలాగోలా వారిని బతిమాలి, బామాలి నెట్టుకొస్తున్నారు. బహిష్కరించడానికి ఎవ్వరు పొంగళ్లు పెట్టడమే లేదు. అంచేత. .. ఏదైనా వ్యవహారం ముదిరితే పోలీసులు, కేసులు, కోర్టులల్లో తేలాల్సిందె.

## ఇవి కూడా చూడండి
* పల్లెవాసుల జీవనవిధానం

వర్గం:న్యాయ శాస్త్రము
పల్లెల్లో మూడ నమ్మకాలు

మూడ నమ్మకాలకు పల్లెలని, పట్నాలని తేడాలేదు. కాక పోతే పల్లెల్లో కొంచెం ఎక్కువ. ఆ విధంగా పరిశీలిస్తే మూడ నమ్మకాలలో ముఖ్యంగా చెప్పు తగినవి: అందులో మనిషికి దెయ్యం పట్టడం, వంటి మీదకు దేవుడు రావడం, దెయ్యాలు, భూతాలు, మిత్తవలు, గాలి శోకడం వంటివవి ఎక్కువగా వుండేవి. స్త్రీలాకు మాత్రమే దెయ్యం పట్టేది. దానికి మంత్రగాన్ని పిలిపించి ముగ్గులు వేసి, నిమ్మకాయలు కోసి వేప మండలతో చావ బాదేవారు. ఈ తతంగం అంతా చాల కౄరంగా వుండేది. మాంత్రికుడు వేప మండలతో కొడుతూ..... *దిగతావా దిగవా* .... అని అరుస్తూండగా ఆస్త్రీ *దిగుతా.... దిగుతా.....* అని కొంత సేపటికి స్వాదీనంలోకి వచ్చేది. ఆతర్వాత ఆమెకు తగిలిన దెబ్బలకు కాపడం పెట్టే వారు. అందుకే అన్నారు దెబ్బకు దెయ్యం కూడా వదులుతుంది అని. ఒంటి మీదకు దేవుడు పూనడం... లేకా పూనకం రావడం అంటారు. కొందరికి పూనకం దానంతట అదే వస్తుంది. కొందరికి పూనకాన్ని ప్రేరేపించి తెప్పిస్తారు. పూనకం వచ్చాక ఆ వ్యక్తి మారు గొంతుతో ..... వూగుతూ ఎదేదో అంటుంటాడు. అప్పుడు పక్కనున్న వారు వారికి కావలసిన ప్రశ్నలు సందించి జవాబులు రాబట్టు కుంటారు. ఆంతా అయ్యాక దేవుడు *కొండెక్కీ పోతాడు *. అప్పుడా వ్వక్తి మామూలు స్థితికి వచ్చి 'దేవుడు ఏమి చెప్పాడ' ని ఎదుటి వారినే అడిగి తెలుసుకుంటాడు. ఇక దెయ్యాలు, భూతాలు, మిత్తవలు, *కొరివి కట్టి దెయ్యం* వంటివి ఎక్కువగానె వుండేవి. పలాన *వాగు * లో, పలాన చెట్టుపైన దయ్యాలున్నాయని చెప్పుకునేవారు. ఆ ప్రాంతానికి వెళ్లిన కొందరి దెయ్యం పట్టుకునేది. దాన్ని **[[గాలి శోకడం]]** అనేవారు. దాన్ని తొలిగించ దానికి మూడు వీధులు కలిసే చోట ఎవ్వరు చూడ కుండా మిరప కాయలు, నిమ్మకాయలు, రక్తంతో (ఎర్రటి కుంకుం) కలిపిన అన్నం వంటివి వేసే వారు. దానిని ఎవ్వరైనా తొక్కితే వారికి కూడా గాలి సోకుతుందని నమ్మేవారు. ఇటువంటివి ప్రక్రియలు అంత విరివిగా కాకున్నా ఈనాటికీ జరుగు తున్నాయి. కడుపు నెప్పికి, దగ్గుకు ఉల్లిపాయలను మంత్రించి ఇచ్చే వారు. 

## అంజనం
పశువులు తప్పిపోతె అంజనం వేసె వాడిని తీసుకొచ్చి అంజనం వేసి తమ పశువులు ఎక్కడున్నాయో కనుక్కునె వారు. అంజనం అంటే ఒక తమలపాకు మధ్యలో నల్లటి చుక్కను పెట్టి ఒక చిన్న పిల్లవాణ్ని పిలిచి ఆ చుక్కపై తదేకంగా చూడమని ఆదేసిస్తాడు నిర్వహుకుడు. నల్లచుక్కల తెల్లావు కనిపించిందా అని మాటి మాటికి అడుగు తుంటాడు నిర్వాహకుడు. ఆ బాలుడు కనిపించిందని చెప్పగానె అది ఏ దిక్కున వున్నది అని అడుగు తాడు. పలాన దిక్కులో వున్నది అని ఆ బాలుడు చేయి చూపగానె అదెంత దూరంలో వున్నది అని అడగ్గా బాలుడు చెప్పిన దిక్కున యజమాని వెళ్లి తన ఆవును తోలుకొస్తాడు. పంటలు బాగా పండాలని పొలాల్లో, చెరువు కట్టమీద ఏటను బలిచ్చి పొలి చల్లేవారు. వర్షాలు పడకుంటే సీతమ్మోరుకు తలా ఒక కుండ నీళ్లు పోయడం వంటి కార్యక్రమాలు, కప్పలకు పెళ్ళి చేసె కార్యక్రమాలు చాలనే వుండేవి. ఇటు వంటి మూడ నమ్మకాలు చాల వరకు తగ్గినా ఆరుదుగా ఇంకా కొన సాగుతున్నాయి,

## మూలాలు

## వెలుపలి లంకెలు
వర్గం:నమ్మకాలు
పల్లెల్లో వాణిజ్యం

thumb|పల్లెల్లోని సంతలలో వాణిజ్యం చేస్తున్న వ్యక్తులు
గతంలో పల్లెల్లో ప్రజల వద్ద డబ్బు చలామణి చాల తక్కువ. ఎక్కువగా వస్తు మార్పిడి పద్ధతిలోనె వుండేది. కూలీలకు ఒక బళ్ల వడ్లు ఒక రోజు కూలి. వృత్తి పని వారికి మేర రూపంలో ధాన్యం ఇచ్చే వారు. కనుక డబ్బు చలా మణి చాల తక్కువ.

రైతులు తమకు కావలిసినంత తిండి గింజలను దాచుకొని మిగతా దాన్ని అమ్మేవారు. కాని ఎక్కువగా బెల్లం, వేరుశనగ కాయలు, కూరగాయలు, పండ్లు మొదలగునవి మాత్రమే అమ్మేవారు. దాని ద్వారా మాత్రమే రైతులకు డబ్బులు అందేవి. కొన్ని పల్లెలకు కలిపి వారంలో ఒక్క రోజు ఒక ప్రదేశంలో సంత జరిగేది. అందులో రైతులు తమ దైనిందిన ఉత్పత్తులైన, కూరగాయలు, తమలపాకులు మొదలగు వాటిని అమ్ముకునే వారు. వారికి కావలసిన వక్కలు, జిలకర, మిరియాలు, ఉప్పు, మొదలగు వాటిని కొనుక్కునే వారు. కాని ఊర్లలోకి అమ్మ వచ్చే మామూలు వస్తువులకు వస్తు మార్పిడి పద్ధతి అమలులో వుండేది. ఉప్పు కావాలంటే కొంత దాన్యాన్ని ఇచ్చే వారు. వడ్ల విలువ ... ఉప్పు విలువను రైతు మహిళలు బేరీజు వేసుకుని చూసే వారు కాదు. వారికి అతి సులభంగా అందు బాటులో వున్నవి 'వడ్లే'.. ఈ వస్తు మార్పిడి పద్ధతి ఎక్కువగా వడ్లతోనె జరిగేది. చింత పండుకు ఖర్జూర పండ్లు, గనిసె గడ్డలు, ఇచ్చేవారు. ఖర్జూర పండు ఇక్కడ అరుదుగా దొరికేది. ఖర్జూరానికి సమ తూకానికి సత్తు గిన్నెలు, పాత బడిన రాగి పాత్రలు కూడా ఇచ్చేవారు. కాని దాన్యానికి వస్తువులివ్వడం కేవలం పల్లెల్లో మాత్రమే జరిగేది. సంతల్లో ఇటువంటి వ్యాపారం లేదు. అక్కడ ఏవస్తువైనా డబ్బిచ్చి కొనాల్సిందే. డబ్బు చలామణి అతి తక్కువ.

ప్రస్తుతం దాన్యంతో వస్తు మార్పిడి ఎక్కడా లేదు. కాని దాని ఆనవాలుగా .... సీసాలకు, పాత పుస్తకాలకు ఐసు పుల్లలు, చింత గింజలకు గెనిసి గెడ్డలు, కొబ్బారికి కొబ్బెర నూనె, ఆముదాలకు, ఆముదమూ, వేపగింజలకు వేప నూనె, కానుగ గింజలకు కానుగ నూనె ఇలా కొంత వస్తు మార్పిడి ఉంది. పాత ప్లాస్టికి సామానులకు కొత్త ప్రాస్టిక్ సామానులు ఇస్తున్నారు. పాడైన ఇనుప సామాను కూడా తీసుకొని కొత్త పాత్రలను ఇస్తున్నారు. ప్రస్తుతం పట్టణాలలో ఇదొక పెద్ద వ్వాపారం.
 
## ఇవి కూడా చూడండి
* పల్లెవాసుల జీవనవిధానం

వర్గం:వాణిజ్యం
1502

**1502** గ్రెగోరియన్‌ కాలెండరు యొక్క మామూలు సంవత్సరము. 

## సంఘటనలు
* మే 11:  కొలంబస్ ఇండీస్ దీవులకు తన చివరి (నాలుగవ) యాత్రను మొదలుపెట్టాడు. 
* మే 21: సెయింట్ హెలెనా దీవిని పోర్చుగీస్ కి చెందిన నౌకాదళాధికారి అడ్మిరల్ జో డ నోవా కనుగొన్నాడు.
* పోర్చుగీసు వారు తొలిసారిగా అరటి పెంపకాన్ని కరేబియన్, మధ్య అమెరికా ప్రాంతములలో మొదలుపెట్టినారు.
* హంపి సమీపంలోని శశివకల్లు గణపతి మండపాన్ని చంద్రగిరి నివాసియైన, ఒక వ్యాపారి విజయనగర రాజైన నరసింహ2. (1491-1502) జ్ఞాపకార్థం కట్టించాడు.

## జననాలు

## మరణాలు
* ఆర్థర్, ప్రిన్స్ ఆఫ్ వేల్స్, ఇంగ్లాండ్ హెన్రీ VII కుమారుడు. (జ.1486)
* మార్గరెట్ డ్రమ్మండ్, స్కాట్లాండ్ జేమ్స్ IV, ఉంపుడుగత్తె. (జ. 1475)

## [[పురస్కారాలు]]

*
వర్గం:1500లు
1772

**1772** గ్రెగోరియన్‌ కాలెండరు యొక్క లీపు సంవత్సరము.

## సంఘటనలు
* జనవరి 10: మొగలు చక్రవర్తి షా ఆలం II, పారిపోయిన 15 సంవత్సరాల తరువాత ఢిల్లీకి విజయవంతంగా తిరిగి వచ్చాడు.
* ఫిబ్రవరి 17: పోలెండ్ దేశం మొదటిసారిగా విభజించబడింది.
* ఏప్రిల్ 13: వారెన్ హేస్టింగ్స్ బ్రిటిష్ ఈస్ట్ ఇండియా కంపెనీకి బెంగాల్ గవర్నర్‌గా తన సేవను ప్రారంభించి, కలకత్తా వెలుపల ఫోర్ట్ విలియం వద్ద ఉన్న సంస్థ ప్రధాన కార్యాలయానికి చేరుకున్నాడు. హేస్టింగ్స్ రెండు సంవత్సరాలు పనిచేసాక, భారత గవర్నర్ జనరల్ అయ్యాడు.
* జూన్ 22: సోమర్సెట్ కేసులో ఇంగ్లాండ్, వేల్స్ ల లార్డ్ చీఫ్ జస్టిస్ లార్డ్ మాన్స్ఫీల్డ్, ఇంగ్లాండ్లో బానిసత్వం ముగించే తీర్పు ఇచ్చాడు.
* జూలై 13: న్యూజిలాండ్ కంటే దక్షిణంగా ఇంకా తెలియని ఖండం ఉనికిని నిరూపించే ప్రయత్నంలో జేమ్స్ కుక్ రెండవ సముద్రయానం మొదలైంది. కెప్టెన్ కుక్ కొత్త నౌక, హెచ్ఎంఎస్ *రిజల్యూషన్,* తోడు ఓడ హెచ్ఎంఎస్ *అడ్వెంచర్* పై ప్లైమౌత్ నుండి బయలుదేరాడు.
* ఆగష్టు 12: జావా ద్వీపాలలో అగ్నిపర్వతం పగిలిన సంఘటనలో వేలమంది మరణించారు.
* డిసెంబర్ 14: బ్యుబోనిక్ ప్లేగు యొక్క అంటువ్యాధి కారణంగా మాస్కో, సెయింట్ పీటర్స్బర్గ్ లలో 15 నెలల పాటు మూసేసిన రష్యన్ ప్రభుత్వ కార్యాలయాలు తిరిగి తెరిచారు.
* డిసెంబర్ 14: జేమ్స్ కుక్ రెండవ సముద్రయానం: *HMS రిజల్యూషన్* సిబ్బంది, వారి ప్రయాణంలో ఎదురైన మంచు తుఫానులు మంచినీటికి వనరు అని కనుగొన్నారు. ఇది "సముద్రయానం విజయవంతం కావడానికి చాలా ప్రాముఖ్యత కలిగిన ఆవిష్కరణ". 
* తేదీ తెలియదు: స్కాటిష్ శాస్త్రవేత్త డేనియల్ రూథర్‌ఫోర్డ్ నత్రజని వాయువును గాలి నుండి వేరుచేస్తాడు.

## జననాలు

* జనవరి 30: గాడ్ఫ్రే హిగ్గిన్స్, బ్రిటిష్ పురావస్తు శాస్త్రవేత్త (మ .1833 )
* మే 22: రాజా రామ్మోహన్ రాయ్, సుప్రసిద్ధ సంఘ సంస్కర్త. (మ.1833)
* అక్టోబర్ 21: శామ్యూల్ టేలర్ కోల్రిడ్జ్, ఆంగ్ల కవి, తత్వవేత్త (మ .1834)
* తేదీ తెలియదు: లాలోన్, బెంగాలీ తత్వవేత్త, బౌల్ సెయింట్, మార్మిక, పాటల రచయిత, సామాజిక సంస్కర్త, ఆలోచనాపరుడు (మ .1890)

## మరణాలు
* మార్చి 22: జాన్ కాంటన్, ఇంగ్లీష్ భౌతిక శాస్త్రవేత్త (జ .1718 )
* అక్టోబర్ 16: అహ్మద్ షా దుర్రానీ, దురానీ సామ్రాజ్యం (క్యాన్సర్) ఆఫ్ఘన్ వ్యవస్థాపకుడు (జ .1724 )
* తేదీ తెలియదు: మాధవరావు పీష్వా: భారతదేశపు మహారాజు.
* తేదీ తెలియదు: మూడవ షాజహాన్ మొఘల్ వంశానికి చెందిన చక్రవర్తి. (జ.1711) 

## పురస్కారాలు

## మూలాలు

*
వర్గం:1770లు
నేరేళ్ళంక

**నేరుళ్ళంక ** కాకినాడ జిల్లా,  తాళ్లరేవు మండలానికి చెందిన గ్రామం.
ఈ గ్రామం మరో 3 గ్రామాల సమూహము, సుమారుగా ఏడువందల కుటుంబాలు ఉన్నాయి.

ఈ గ్రామంలో పోతురాజు దేవత జాతర ప్రతియేటా జరుగుతుంది, ఈ గ్రామంలో కేవలం దళిత, సెట్టిబలిజ కులాలకు సంబంధించిన వారు మాత్రమే ఉన్నారు.ఈ గ్రామానికి సరైన ప్రయాణ వసతులు లేవు, గ్రామానికి ఎటువైపు నుండి చేరుకోవాలన్న కాలినడకన వెళ్ళవలసి ఉంటుంది. కాలినడకన చేరుకోవాలంటే కనీసం మూడు కిలోమీటర్లు నడవాల్సి ఉంటుంది. ఆసుపత్రి, పాఠశాల లాంటి కనీస సదుపాయాలూ లేని ఈ గ్రామానికి యానాం పట్టణం నుండి రామచంద్రాపురం వెళ్ళే బస్సులలో ప్రయాణించి, కోలంక గ్రామంలో దిగి నడచి వెళ్ళాల్సి ఉంటుంది . కవి సంగమంలో రాస్తూ అందరి మన్ననలూ పొందుతున్నయువతరం కవి కాశిరాజు ఈ నేరుడులంక గ్రామానికి చెందినవారే. 

## గ్రామ ప్రముఖులు
thumb|కాశి రాజు - వర్థమాన కవులలో '''కాశి రాజు''' ఒకరు.

* కాశి రాజు - వర్థమాన కవులలో **కాశి రాజు** ఒకరు. ఇతని పూర్తిపేరు వీర వెంకట సత్య గోవింద రాజు. కవి సంగమంలో గ్రూప్ కవితలు రాస్తున్నారు.కాశి రాజు 1988, అక్టోబర్ 3 న సత్యనారాయణ, శాంతమ్మ దంపతులకు  నేరేళ్ళంకలో జన్మించారు.

## మూలాలు

## వెలుపలి లంకెలు
ఓడ గంట

thumb|200px|Ship bell Titanic.
ఓడపై సమయాన్ని సూచించేందుకు వాడే గంట **ఓడ గంట**. ఈ గంట ద్వారానే నావికులకు తమ విధుల వేళలు తెలిసేవి. **ఓడ గంట**ను ఇత్తడి లేదా కంచుతో తయారు చేస్తారు. దీనిపై ఓడ పేరు చెక్కబడి ఉంటుంది.

## విధుల గంటలు
మామూలు గడియారాల్లాగా కాకుండా ఓడ గంటలు ఎంత సమయామైందో అన్ని గంటలు కొట్టవు. ఆ గంటల వ్యవస్థ కింది విధంగా ఉంటుంది. దీన్ని క్లాసికల్ పద్ధతి అంటారు:

## ఇతర ఉపయోగాలు
* పొగమంచు కప్పినపుడు ఈ గంటలు భద్రత కోసం వాడుతారు. ఆధునిక కాలంలో ఇదే ముఖ్యమైన ఉపయోగం.
* నౌకాదళ నౌకల్లో, ఉన్నతాధికారులు, ఇతర ప్రముఖులు నౌక మీదికి వచ్చేటపుడు వేళ్ళేటపుడూ ఈ గంటలను మోగిస్తారు. 
* కొత్త సంవత్సరం మొదలయ్యే క్షణాల్లో 16 సార్లు ఈ గంట కొడతారు - ముగుస్తున్న సంవత్సరానికి 8, కొత్త సంవత్సరానికి 8.
* నావికులు చనిపోయినపుడు అతడు/ఆమె గౌరవార్థం 8 సార్లు ఈ గంట మోగిస్తారు. దీనర్థం అతడి విధులు ముగిసాయని. నౌకాయాన పరిభాషలో "*ఎయిట్ బెల్స్*" ను సంస్మరణ సందర్భంలో వాడుతారు.

## ఇవీ చూడండి
*గంట (పరికరం)

## గమనికలు

## మూలాలు

## బాహ్య లింకులు
* The British Horological Institute

వర్గం:సముద్ర చట్టం
వర్గం:సంగీత వాయిద్యాలు
ఆంధ్ర క్షత్రియుల శిలాశాసనాలు

thumb|16వ శతాబ్దపు శిలాశాసనాలు
వేద కాలం నుండి మధ్య యుగం వరకూ క్షత్రియ రాజ్యాలు భారత దేశంలో చాలా ప్రాంతాలను పాలించాయి. ఉత్తర భారత దేశంలో రాజస్థాన్ ను పాలించిన క్షత్రియులను రాజపుత్రులు (Rajputs) అని అన్నట్లే దక్షిణ భారత దేశంలో ఆంధ్ర దేశాన్ని పాలించిన క్షత్రియులను ఆంధ్ర క్షత్రియులు లేదా ఆంధ్ర రాజులు అని అనడం కద్దు. ఆంధ్ర దేశాన్ని క్రీస్తు పూర్వం నుండి ఆంధ్ర క్షత్రియులు శతాబ్దాల పాటూ పాలించారు. వీరు బ్రాహ్మణులు, భట్ట రాజులు వంటి వారిని మంత్రులుగా, పూజారులుగా, ఆస్థాన కవులుగా నియమించుకొనేవారు. సైన్యంలో దూర్జయ, బోయ వంటి కులాలవారిని సైనికులుగా, సైన్యాధ్యక్షులుగా, సామంతులుగా నియమించుకొనేవారు. స్టడీస్ ఇన్ సౌత్ ఇండియన్ జైనిజం, పార్ట్ 2: ఆంధ్ర - కర్ణాటక జైనిజం అనే పుస్తకములో ఆంధ్ర రాజులు ఆంధ్ర రాజపుత్రులుగా అభివర్ణించబడ్డారు. ఫ్రెంచి, బ్రిటీషు, మహమ్మదీయుల దాడులతో క్షత్రియ సామ్రాజ్యాలు అంతమయ్యాయి. అయితే ఆంధ్ర క్షత్రియుల శిలాశాసనాలు ఇప్పటికీ చరిత్రకారులకు దర్శనమిస్తున్నాయి.

## శిలాశాసనాలు
*No. 1. (A. R. No. 581 of 1925) : గుంటూరు జిల్లా సత్తెనపల్లి తాలూకా వేల్పూరులో ఉన్న రామలింగస్వామి గుడి ఆవరణలో శిథిలావస్థలో ఉన్న ఒక పాలరాతి స్తంభం మీద విష్ణుకుండినులకు చెందిన రాజు మాధవ వర్మ, ఒక కుటుంబ పేరు కనిపించినవి.
*No. 4. (A. R. No. 431 of 1915) : నరసారావుపేట తాలూకా ఏలూరులో సోమేశ్వరాలయం వద్ద నంది బొమ్మ మీద చిక్క భీమరాజు అనే పరిచ్చేదుడు సోమనాధదేవుడికి భూమిని ఇచ్చినట్లు వ్రాయబడియున్నది.
*No. 64. (A. R. No. 567 of 1925.) గుంటూరు జిల్లా సత్తెనపల్లి తాలూకాలో ఉన్న రామలింగేశ్వర దేవాలయంలో గల ధ్వజ స్తంభం వద్ద పాలరాతి స్తంభం మీద కోట గోకరాజు అనేవాడు రామేశ్వర దేవాలయానికి నిరంతరం వెలిగే దీపాన్ని బహూకరించినట్లు వ్రాయబడియున్నది.
*No. 607. (A. R. No. 380 of 1904.) కమలాపురం తాలూకా కలమళ్ళ వద్ద చెన్నకేశవస్వామి దేవాలయ ఆవరణలో గల ఒక విరిగిపోయిన స్తంభం రెండువైపులా ధనుంజయుడు, రేనాడు అనే పేర్లు వ్రాయబడియున్నాయి. మిగిలిన వ్రాత పూర్తిగా శిథిలమైపోయింది.
*No. 651. (A. R. No. 99 of 1909.) విశాఖపట్నంలో శ్రీ పరవస్తు రంగాచార్యులగారి ఇంటి వద్ద ఉన్న రాయి మీద అనంత వర్మ పేరు వ్రాసి యున్నది.
*No. 675 (A. R. No. 681 of 1926.) బొబ్బిలి తాలూకా నారాయణపురం నీలకంఠేశ్వర ఆలయంలో ఒక స్తంభం మీద చోడరాజు మహాదేవి నిత్యం వెలిగే దీపాన్ని ఆ దేవాలయానికి బహూకరించినట్లుగా వ్రాయబడి ఉంది.
*No. 727. (A. R. No. 827 of 1917.) ఒడిషా గంజాము జిల్లా చత్రాపుర్ తాలూకాలోను ప్రతాపూర్ గ్రామంలో ఉన్న తుంబేశ్వర దేవాలయంలో ఉన్న ఒక రాయిమీద అనంత వర్మ అనే పేరు వ్రాయబడి ఉంది. మిగిలిన వ్రాత అసంపూర్తిగా ఉంది. సంవత్సరము తెలియరాలేదు. 
*No. 732. (A. R. No. 802 of 1922.) ఇదుపులపాడు, చెన్నకేశవ దేవాలయంలో ఉన్న ధ్వజస్తంభం వద్ద గరుడ స్తంభం రెండు వైపులా - వినుకొండకు ఉత్తర దిక్కున ఉన్న ఇడువులపాడు గ్రామాన్ని ప్రతాప రుద్రుడు భరద్వాజ గోత్రీకుడైన మాధవ మంత్రికి బహూకరించినట్లు వ్రాయబడింది. గజపతుల వంశావళి గురించి ఉంది.
*No. 733. (A. R. No. 375 of 1926.) పల్నాడు తాలూకా తంగేడ వద్ద ఓ శిథిలమైన రాయి మీద ప్రతాప రుద్రదేవ గజపతి పాలిస్తున్నట్లు చెప్పబడింది. 
*No. 741. (A. R. No. 54 of 1912.) విశాఖపట్నం జిల్లా - వీరవల్లి తాలూకా చోడవరం వద్ద ఉన్న కేశవస్వామి ఆలయ స్తంభం మీద - గరుత్మంతుని చిత్రాన్ని బొండు మల్లయ్య అనే వాడు భూపతిరాజు వల్లభరాజు-మహాపత్ర శ్రేయస్సు కోసం సమర్పించినట్లు ఉంది.

## ఇంకా చదవండి

*ఆంధ్ర క్షత్రియులు
*క్షత్రియులు

## మూలాలు


## వెలుపలి లంకెలు

* http://pediaview.com/openpedia/Inscriptional_records_of_Andhra_Kshatriyas
వర్గం:తెలుగు శాసనాలు
వర్గం:ఆంధ్రప్రదేశ్ చరిత్ర
ఆప్రికాట్

**ఆప్రికాట్** రోసేసి కుటుంబానికి సంబంధించిన పుష్పించే మొక్క. దీని వృక్ష శాస్త్రీయ నామం Prunus armeniaca.
రేగు పండ్ల చెట్ల వంటి చెట్లతో లేదా పొదలతో ఈ చెట్టును వర్గీకరించవచ్చు. నమ్మదగని విధంగా సరిపడినంత పరిమితిలో పూర్వ చరిత్రలో పెద్ద ఎత్తున ఆప్రికాట్ ను పండించారు. ఆప్రికాట్ ను సీమ బాదం అని కూడా అంటారు.
## వివరణ
ఆప్రికాట్ 8 నుంచి 12 మీటర్ల (26 నుంచి 39 అడుగుల) ఎత్తు పెరుగుతుంది. ఈ చెట్టు యొక్క మాను అడ్డుకొలత 40 సెంటీమీటర్ల పైన ఉండి దట్టంగా, విశాలంగా పందిరి వలె ఉంటుంది.

ఈ చెట్టు ఆకులు అండాకారాన్ని కలిగి 5 నుంచి 9 సెంటీమీటర్ల (2 నుంచి 3.5 అంగుళాల) పొడవుతో, 4 నుంచి 8 సెంటీమీటర్ల (1.6 నుంచి 3.1 అంగుళాల) వెడల్పుతో ఉంటాయి.

ఆకు చుట్టూ మొదలు నుండి కోస వరకు సొగసుగా అంచులు చంద్రాకారపు రంపం అంచుల వలె నునుపుగా ఉంటాయి.

ఆప్రికాట్ పుష్పాలు 2 నుంచి 4.5 సెంటిమీటర్ల (0.8 నుంచి 1.8 అంగుళాల) అడ్డుకొలతతో 5 తెలుపు, లేత ఎరుపు రంగు గల పూరేకులను కలిగి ఉంటుంది.

ఈ చెట్టు వసంత రుతువుకు ముందుగా పుష్పాలను లేక ఒకేసారి పుష్పాలను, చిగురు ఆకులను ఉత్పత్తి చేస్తుంది.

ఆప్రికాట్ పండు లోపల ఎరుపు రంగు పీచ్ పండు లోపల ఉండేటటు వంటి గట్టిగా ఉండే టెంకే వంటి విత్తనం ఉంటుంది.

ఈ పండు 1.5 నుంచి 2.5 సెంటిమీటర్ల (0.6 నుంచి 1 అంగుళం) అడ్డుకొలత కలిగి ఉంటుంది. (పెద్ద మొత్తాలలో ఆధునిక సాగు చేసే కొన్ని సాగులలో)

ఈ పండు ఎక్కువగా పసుపు, ఆరంజి రంగులతో ప్రక్కల ఎరుపు రంగు ఛాయలను కలిగి ఉంటుంది.

ఆప్రికాట్ పండు యొక్క ఉపరితలం మృదువుగా, మెత్తగా నున్నగా జారుతున్నట్టు ఉంటుంది. ఈ పండు లోపల ఉన్న టెంకెకు ఉండే పీచు చాలా పొట్టిగా ఉంటుంది.

## గ్యాలరీ

File:Turkey.Pasa Baglari005.jpg|Apricot tree in central Cappadocia, Turkey
File:Apricot tree flowers.jpg|Apricot flowers in village Benhama Kashmir
File:Apricot and cross section.jpg|Apricot and its cross section
File:Apricots Drying In Cappadocia.JPG|Apricots drying on the ground in Turkey
File:Apricotfresh.JPG|Fresh apricots on display
File:Dried apricot 01 Pengo.jpg|Dried organic apricot, produced in Turkey. The colour is dark because it has not been treated with sulfur dioxide
File:Сибирский абрикос.jpg|Prunus sibirica (Siberian apricot; hardy to −50&nbsp;°C but with less palatable fruit) offers options for breeding more cold-tolerant plants.
File:ArmenianStamps-407.jpg|An Armenian stamp featuring the apricot.


## ఇవి కూడా చూడండి

* బాదం
## మూలాలు

## బయటి లింకులు

వర్గం:వృక్ష శాస్త్రము
వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
వృక్ష శాస్త్రీయ నామం

thumb|283x283px|బొప్పాయి చెట్టు (దీని శాశ్త్రీయ నామం కారియా పాపయా) దృశ్యచిత్రం
**వృక్ష శాస్త్రీయ నామం** అనగా ఒక మొక్కకి ప్రపంచ వ్యాప్తంగా అందరికి అమోదయోగ్యమైన పేరును శాస్త్రీయ పద్ధతులను అనుసరించి నిర్ణయించడం. వృక్షశాస్త్రీయ నామంను ఆంగ్లంలో Botanical name అంటారు. శాస్త్రీయ నామంలో ప్రధానంగా రెండు పేర్లు ఉంటాయి. మొదటి పేరును ప్రజాతి నామమని, రెండవ పేరును జాతి నామమని పిలుస్తారు. ఇట్లా రెండు పేర్లతో జీవులను పిలవడాన్నే ద్వినామీకరణ విధానమని వ్యవహరిస్తారు. ఈ ద్వినామీకరణ పద్ధతిని గాస్పర్డ్ బాహిన్ (Gaspard Bauhin) 1596లో ప్రవేశపెట్టాడు. కరోలస్ లిన్నేయస్ (Linnaeus) 1753లో తన **మొక్కల జాతులు** (Species plantarum)లో ద్వినామీకరణ విధానాన్ని అన్ని మొక్కలకు అనువర్తింపజేశాడు.

## కొన్ని మొక్కలు - శాస్త్రీయనామాలు

## ఇవి కూడా చూడండి
* శాస్త్రీయ వర్గీకరణ
*ద్వినామ నామకరణ

## మూలాలు

వర్గం:వృక్ష వర్గీకరణము
జగన్ (అయోమయ నివృత్తి)

**జగన్** అన్న పేరు ఈ క్రింది పేజీలను సూచించవచ్చు:

* వై.ఎస్. జగన్మోహన్ రెడ్డి
* జగన్ (1984 సినిమా)
మృదుఫలం

వృక్ష శాస్త్ర వివరణ ప్రకారం **బెర్రీ** (Berry) కండగలిగిన పండును ఒక పుష్పాండం నుండి ఉత్పత్తి చేయబడుతుంది. దీనిని **మృదుఫలం** అంటారు. ఉదాహరణకు ద్రాక్ష.

ఈ బెర్రి పండు కండగలిగి పండు లోపలి అధిక భాగం సాధారణంగా తినగలిగినదై ఉంటుంది.

అవి ఒకటి లేదా మరిన్ని ఫలదళాలు కలిగి కండగలిగిన లోపలి భాగాలను సన్నగా పలుచని పొరతో కప్పి ఉంచుతాయి.

వర్గం:మృదుఫలాలు
వర్గం:పండ్లు
ఫైల్ రకం

గణక యంత్రాలలో వాడే ఫైళ్లు వివిధరకాలుగా వుంటాయి. కొన్ని ఏ యంత్రంలోనైనా చదవగల పాఠ్యరూపంలో వుంటే, వివిధ సాఫ్ట్వేర్ల కు అనువుగా వాటికి కావలసిన సమాచారంతో వుంటాయి. ఫైల్ పేరులో వీటిని చుక్క తరువాత వచ్చే భాగంగా వీటిని గుర్తించవచ్చు. వీటిలో చాలా ఎక్కువగా వాడుకునేవాటి గురించి క్లుప్త సమాచారం చూద్దాం.
## .టిఎక్స్‌టి (.txt)
ఈ ఫైళ్లలో కేవలం పాఠ్యంలో వాడిన అక్షరాల్ని ప్రామాణీకరించిన యాస్కీ (ASCII) లేక యూనికోడ్ (UNICODE) అక్షరామూలాలను మాత్రమే వాడుతారు. యాస్కీ ఇంగ్లీషు, దానికి పోలికవుండే కొన్ని భాషలకు మాత్రమే సరిపోతుంది. యూనికోడ్ తో ప్రపంచలో వాడబడే భాషలలోని ఏ అక్షరమూలలకైనా అవి కలగలిపివున్నా వాడవచ్చు. వివిధ రకాల కంప్యూటర్ వ్యవస్థల మధ్య సమాచారం పంపటానికి ఇది అనువైనది.

## .పిడిఎఫ్(.pdf)
పిడిఎఫ్ అనగా పోర్టబుల్ డాక్యుమెంట్ ఫార్మాట్. ఇది ముఖ్యంగా డిటిపితో అభివృద్ధిచెందింది. దీనిలోని సమాచారం ఉచితంగా అన్ని కంప్యూటర్ వ్యవస్థలకు దొరికే అడోబి పిడిఎఫ్ రీడర్ ద్వారా చూడవచ్చు. ఇతరులతో ముద్రణారూపు దిద్దబడిన పత్రాలను పంచుకోటానికి ఇది అనువైనది.
## .డిఒసి(.doc)
ప్రముఖ కంప్యూటర్ ద్వారా ముద్రణారూపు దిద్దగల(డిటిపి) సాఫ్ట్వేర్ మైక్రోసాఫ్ట్ ఆఫీస్ యొక్క ఫైల్ రకం.  
## .ఒడిటి(.odt)
ఇది ప్రామాణిక స్వేచ్ఛా పత్ర పాఠ్య తీరు. ఉచితంగా లభించే సాఫ్ట్వేర్ లిబ్రెఆఫీస్ ఇతర ఫైల్ రకాలను తెరవగలదు,రాయగలదు.

## వనరులు

వర్గం:కంప్యూటరు ఫైలు సిస్టములు
మే పుష్పం

thumb|2021 మే మాసంలో విరబూసిన మే పుష్పం, హైదరాబాదు
**పుట్ బాల్ లిల్లీ** లేదా **బ్లడ్ లిల్లీ** (Scadoxus Multiflorus) చూడ్డానికి ఎర్రని బంతిలా, ఆకట్టుకొనేలా ఉంటుంది. దినినే స్థానికంగా భారతదేశంలో మే పుష్పం అంటారు. ఎండలు విపరీతంగా ఉన్నప్పుడు అంటే ఏప్రిల్, మే నెలల్లో పూస్తుంది కనుకనే దీనిని మే పువ్వు అంటారు.

ఇది లిల్లీ జాతికి చెందిన దుంప రకం మొక్క. ఒక్క సారి నేలలో పాతితే అది చనిపోవడం అంటూ ఉండదు. నెమ్మదిగా పిలకలు వేస్తూ విస్తరిస్తూనే ఉంటుంది. ఎంత వేడిగా ఉంటే అంతగా ఇది పూలతో వికసిస్తుంది. 

మొగ్గ పువ్వుగా విచ్చుకోవడానికి సుమారు ఇరవై రోజులు పడుతుంది. ఒకటిన్నర నుంచి రెండడుగుల ఎత్తు ఉండే ఈ మొక్క తక్కిన కాలం అంతా పచ్చని వెడల్పాటి ఆకులతో అలరిస్తుంది.

అందుకే దీనిని ల్యాండ్ స్కేపుల్లో అంచులకు వాడతారు. దీనిని బొకేల్లో వాడరు. కానీ కట్ ప్లవర్ మాదిరిగా ప్లవర్ వాజ్ లో పెట్టుకోవడానికి చాలా బాగుంటుంది. కాకపోతే ఒక దుంపకి ఒక పువ్వే పూస్తుంది.

ఎక్కువ పూలు కావాలంటే అన్ని దుంపలు నాటుకోవాల్సిందే. దీనికుండే మరో ప్రత్యేకత మన ఇంట్లో దుంపలు ఎంత పాతవయితే పువ్వు పరిమాణం పెరుగుతూ వస్తుంది.

అంటే మొదటి ఏడాది చిన్న బంతిలా పూస్తే రెండు మూడేళ్ల తర్వాత పెద్ద పెద్ద పూలతో వికసిస్తుంది. ఏటికేడాది దీని పరిమాణం పెరుగుతుంది. ఇసుక నేలల్లో బాగా పెరుగుతుంది.

రోజులో ఎండ నాలుగు గంటలు పాటు ఉండాలి. కట్ ప్లవర్ గా అలంకరించుకొంటే పొడవాటి ప్లవర్ వాజులని వాడాలి.

## మూలాలు
మే 31, 2012 ఈనాడు వసుంధర పేజి

## ఇవి కూడా చూడండి

## బయటి లింకులు
*footballlily photos

వర్గం:అమరిల్లిడేసి
వర్గం:పుష్పాలు
సిరిమాను చెట్టు

సిరిమానుచెట్టును వెల్లమ, యెలమ అని కూడా అంటారు. దీని వృక్ష శాస్త్రీయ నామం Anogeissus latifolia. ఇది కాంబ్రిటేసి కుటుంబానికి చెందిన చెట్టు.

## వివరణ
ఈ చెట్టు సుమారు 20 మీటర్ల పైన పొడవుగా పెరిగే చిన్న లేక మధ్య రకపు చెట్టు. ఇది పెద్దమాను చెట్టుకు దగ్గర సంబంధం కలది.

ఈ latifolia పేరు గల జాతులు వెడల్పయిన ఆకులు కలిగి ఉంటాయి.

ఈ చెట్టు యొక్క మాను చక్కగా, నిటారుగా, స్థూపాకారంలో కొన్ని సమయాలలో 8 మీటర్ల ఎత్తు వరకు కొమ్మలు లేకుండా 80 సెంటిమీటర్ల అడ్డుకొలత కలిగి ఉంటుంది.

## గ్యాలరీ

File:Anogeissus latifolia (YS) (1).jpg|
File:Anogeissus latifolia (YS) (2).jpg|
File:Anogeissus latifolia (YS) (3).jpg|
File:Anogeissus latifolia (YS) (4).jpg|
File:Anogeissus latifolia (YS) (5).jpg|
File:Anogeissus latifolia (YS) (6).jpg|
File:Anogeissus latifolia (YS) (7).jpg|
File:Anogeissus latifolia (YS) (8).jpg|
File:Anogeissus latifolia (YS) (9).jpg|


## ఇవి కూడా చూడండి

## బయటి లింకులు
*flowersofindia Axle Wood Tree

వర్గం:కాంబ్రిటేసి
దండోరా (సినిమా)

**దండోరా** 1993 జూలై 27 న విడుదలైన తెలుగు సినిమా. స్నేహచిత్ర ప్రొడక్షన్స్ పతాకంపై , ఆర్.నారాయణమూర్తి స్వీయ దర్శకత్వంలో తెరకెక్కిన ఈ చిత్రంలో నారాయణమూర్తి, సుచిత్ర నటించారు. ఈ చిత్రానికి సంగీతం వందేమాతరం శ్రీనివాస్ సమకూర్చారు.

## కథ
## నటవర్గం
* ఆర్. నారాయణమూర్తి 
* సుచిత్ర 
* సంజీవి, 
* పి.ఎల్. నారాయణ, 
* దామెర్ల అప్పారావు, 
* సుమిత్ర పంపన, 
* వైజాగ్ శ్యామల, 
* సౌజన్య, 
* సునైనా, 
* ముక్కురాజు, 
* విజయ్ వినాయక్, 
* భానూరి సత్యనారాయణ, 
* పైలా సత్యనారాయణ, 
* ఎస్. రామచంద్రరావు, 
* బిక్కిన రామారావు, 
* పి.డి. నాయుడు, 
* రైల్వే మధు,
* రైల్వే మహేష్, 
* బేబీ సత్యవతి, 
* బేబీ పార్వతి, 
* కట్టమూరి మామ్మ
## సాంకేతికవర్గం
* కథ, స్క్రీన్ ప్లే, దర్శకత్వం, నిర్మాత - ఆర్. నారాయణమూర్తి
* సంగీతం - వందేమాతరం శ్రీనివాస్ 

* స్టూడియో: స్నేహ చిత్ర పిక్చర్స్

## మూలాలు

## బయటి లంకెలు

* https://indiancine.ma/documents/QBK/1162,168,4036,1297
హరిద్ర

హరిద్ర లేక కుర్కుమా అనేది ఒక మొక్క జాతి పేరు. Zingiberaceae (అల్లం) కుటుంబానికి చెందిన ఈ రకపు మొక్కలలో 80 రకాలను గుర్తించి అంగీకరించారు. 

హరిద్ర జాతి మొక్కలు పసువు, తులిప్ వంటి పూల మొక్కలను పోలి ఉంటాయి.

హరిద్రను ఇంగ్లీషులో కుర్కుమా అంటారు . కుర్కుమా అరబిక్ పదం. అరబిక్ లో కుర్కుమా అనగా పసుపు అని అర్ధం. 

## చరిత్ర
Linnaeus 1753 నుంచి హరిద్ర మొక్కల జాతికి దగ్గర పోలికలున్న 130 రకాల మొక్కల గుంపు గురించి వివరంగా వర్ణించాడు. హరిద్ర మొక్క   తేమతో కూడిన, లోతట్టు ఉష్ణమండల మొక్క, ఇది 900 మీటర్ల ఎత్తులో కనిపిస్తుంది,22 - 27 ° c  పగటి ఉష్ణగ్రత పరిధిలో ఉన్న ప్రాంతాలలో ఇది బాగా పెరుగుతుంది ].  1,100 - 1,500 మిమీ పరిధిలో సగటు సంవత్సర  వర్షపాతం  లో  కాని రుతుపవనాల  అడవులలో   700 - 4,300 మిమీ , రుతుపవనాల అడవులలో  మొక్కలు పెరుగుతాయి  వీటి పెరుగుదల కాలం  అభివృద్ధి చెందడానికి 2 సంవత్సరాలు పడుతుంది.  మొక్క  చాలా కాలం పాటు ఉంటుంది. వీటి ఉపయోగము దృష్ఠి  లో పెట్టుకొని ఉత్పత్తి , మార్కెటింగ్ సామర్థ్యం పెంచడానికి ఇంకా శాస్త్రవేతలు , ప్రభుత్వాలు పరిశీలన చేయాల్సిన అవసరం వుంది

ఉపయోగములు  హరిద్ర ను  కడుపు నొప్పి, ఆకలి లేకపోవడం, అజీర్ణం, దోమల నివారణగా ఉపయోగిస్తారు.కొన్ని  పరిశోధనలో  యాంటీబయాటిక్ లాగా పనిచేస్తుందని  చెప్పుతున్నారు.  హరిద్ర  మొక్కతో తో  టీ తాగడం మొత్తం కొలెస్ట్రాల్‌ను తగ్గిస్తుందని  , కొలెస్ట్రాల్ ఉన్న పురుషులలో అధిక సాంద్రత కలిగిన లిపోప్రొటీన్ "మంచి" (హెచ్‌డిఎల్లే) కొలెస్ట్రాల్‌ను పెంచుతుందని ప్రారంభ పరిశోధనలో తేలింది.  మానసిక ఆందోళన,క్యాన్సర్ద,దగ్గు,అలసట,కాలేయం యొక్క వాపు (మంట) (హెపటైటిస్) వంటి వ్యాధుల నివారణ కు పనిచేస్తుందని చెపుతున్నారు. ఇది నిర్ధారించడానికి మరింత పరిశోధన అవసరం     .

## రకాలు
పసుపు

నల్ల పసుపు

## ఇవి కూడా చూడండి
తులిప్

## గ్యాలరీ

Image:Curcuma aeruginosa1.jpg|*Curcuma aeruginosa*
Image:Curcuma by titanium22.jpg|*Curcuma sp.*
Image:Curcuma sp.jpg|*Curcuma sp.*


## మూలాలు


వర్గం:వృక్ష శాస్త్రము
సెహ్రా

ముస్లింలు వివాహ సమయంలో పెళ్ళికుమారునికి వేసే పూల ముసుగును సెహ్రా అంటారు.పెళ్లికి ముందు జరిగే ఊరేగింపులో పెళ్ళి కుమారునికి దీనిని ధరింపజేసి గుర్రంపై లేదా కారు, జీపు, ఎద్దులబండి, గుర్రంబండి, సైకిలు వంటి వాహనాలపై ఈ ఉత్సవాన్ని నిర్వహిస్తారు.సాధారణంగా పెళ్ళి కొడుకు ఇంటి నుంచి లేదా విడిది ఇంటి నుంచి సెహ్రా ధరించిన పెళ్ళికొడుకుని ఊరేగింపుగా పెళ్ళికూతురు ఇంటి వద్దకు లేదా పెళ్ళి మండపం వద్దకు తీసుకువెళ్లతారు.
ఈ సెహ్రాను మల్లె పూలతో లేదా తెల్ల గన్నేరు పూలతో లేదా ఇతర కొన్ని రకాల తెల్లని పూలతో తయారు చేస్తారు.

## ఇతర సమాజాలలో సెహ్రా
ముస్లిముల పెండ్లిండ్లలోనే గాక హిందువులు, సిక్కులు, జైనులు, బుద్ధులు మొదలగు మతసంబంధ సమాజలలో ఈ సెహ్రా సామాన్యంగా కానవస్తుంది. ఉదాహరణకు రాజస్థాన్ లోని రాజపుత్రుల వివాహ సందర్భాలలో సామాన్యం.

## మూలాలు

వర్గం:ముస్లింల సాంప్రదాయాలు
వర్గం:భారతీయ సాంప్రదాయాలు
వికీసోర్స్

వికీసోర్స్ స్వేచ్ఛా నకలు హక్కుల రచనలను ప్రచురించుటకు సముదాయసభ్యులు సేకరించి, నిర్వహించుచున్న ఒక స్వేచ్ఛాయుత గ్రంథాలయము. ఇది 2005 ఆగస్టు 19 న ప్రారంభమైంది. ప్రారంభంలో విశేషంగా కృషిచేసిన వాడుకరులు అన్వేషి, రాజ్ (Raaj 3), రాజశేఖర్ (Rajasekhar1961), మల్లిన నరసింహారావు, తాడేపల్లి (Tadepally), వైఙాసత్య, రాకేశ్వర, సురేష్ (Sureshkvolam), సుజాత. అన్వేషి 2007 ఏప్రిల్ నుండి డిసెంబరు మధ్య శతకాలు, భగవద్గీత, వాల్మీకి రామాయణం మొదలగునవి వికీసోర్స్ లో చేర్చాడు. తరువాత వికీసోర్స్ కి కావలసిన మూసలు తెలుగుసేత, డాక్యుమెంటేషన్ పేజీలు తయారుచేయడం, రచనలు చేర్చడం మొదలగు మెరుగులుచేశాడు. ఫ్రూఫ్ రీడ్ ఎక్స్టెన్షన్ వాడుటకు చేసిన ప్రయత్నం మధ్యలో ఆగిపోయింది. 2012 లో అది పూర్తి కావించబడింది. వైఙాసత్య దీనిలో తెలుగు నేరుగా టైపు చేసేసౌకర్యం కలిగించాడు, మొల్ల రామాయణం చేర్చటానికి కృషి చేసాడు.

కంప్యూటర్ తో తయారైన పుస్తకాలను పాఠ్యీకరించడంలో 2018లో విడుదలైన మెరుగైన  గూగుల్ ఒసిఆర్  సాయపడుతుంది. మార్చి 2019 నాటికి   34 దింపుకొనదగిన పుస్తకాలతో  మొత్తంగా 371   పుస్తకాలున్నాయి.

## గణాంకాలు

* తెలుగు వికీసోర్సు తాజా గణాంకాలు 
* ప్రపంచ వ్యాప్తంగా ఉన్న అన్ని భాషల వికీసోర్స్ ల తాజా గణాంకాలు

## వనరులు

వర్గం:వికీమీడియా ప్రాజెక్టులు
వికీబుక్స్

వికీబుక్స్ స్వేచ్ఛానకలుహక్కులతో సమష్టిగా తయారు చేయగల పుస్తకాల జాల స్థలి. ఇది 2004 ఆగస్టు 13న ప్రారంభమైంది. వికీ ప్రాజెక్టులన్నిటిలోఅతితక్కువ వ్యాసపేజీలు ఉన్నాయి. దీనిలో ఉబుంటు వాడుకరి మార్గదర్శిని పూర్తికాబడిన పుస్తకం. దీనిలో ఉబుంటుతో తెలుగులో టైపు చేయడం దగ్గరనుండి, ఉత్తరములు వ్రాయుట, ప్రదర్శన పత్రములు చేయుట, వివిధ రకాల ధ్వని, దృశ్య శ్రవణ మాధ్యమములను నడుపుట, వాడబడే విహరిణులు లాంటివన్నీ ఎలా చేయవచ్చో వివరించటమైనది. ఇంకా వంట పుస్తకం ప్రారంభించబడింది. వికీసోర్స్ లో ఉండవలసిన కొన్ని వ్యాసాలు పొరపాటున వికీబుక్స్ లో సృష్టించబడినవి. ఈ ప్రాజెక్టు ప్రధాన ఉద్దేశం పాఠ్యపుస్తకాలు సమష్టిగా వృద్ధిచేయటం. ఏప్రిల్ 2010 అలెక్సా లెక్కల ప్రకారం ప్రపంచంలోని జాలస్థలులన్నిటిలో 2,462వ స్థానములోఉన్నది.

వర్గం:వికీమీడియా ప్రాజెక్టులు
ఒసిఆర్(OCR)

ఒసిఆర్ అనగా ఆప్టికల్ కేరెక్టర్ రీడర్, ఎదైనా పాఠ్యాన్ని బొమ్మ రూపంలో గ్రహించినపుడు దానిలోని పాఠ్యాన్ని గుర్తించగల ఉపకరణం.
ఇంగ్లీషు లాంటి భాషలకు సమర్థవంతమైన సాఫ్ట్వేర్లు, భారతీయ భాషలకు అభివృద్ధి దశనుండి 2015 ప్రాంతంలో విడుదలైన సాఫ్ట్వేర్లు వున్నాయి. 

ఆప్టికల్ కారక్టర్ రికగ్నిషన్ (దృష్టాక్షర గుర్తింపు), సాధారణంగా ఓసీఆర్ అని పిలుస్తారు. చేత్తో వ్రాసిన, టైపు చేసిన, ముద్రించిన పాఠ్యాం యొక్క స్కాన్ చేసిన బొమ్మలనుండి యంత్రానికి అర్థమయ్యే సంకేత పాఠ్యంగా స్వతహాగా (ఆటోమేటిగ్గా) మార్చే ప్రక్రియ. ముద్రిత పుస్తకాలను డిజిటైజర్ చేసే ప్రక్రియల్లో ఇది ముఖ్యమైనది. తద్వారా ఆ పుస్తకాలు యాంత్రికంగా అన్వేషించవచ్చు. ప్యాటర్న్ గుర్తింపు, కృత్రిమ తెలివితేటలు,, కంప్యూటరు విజన్ శాస్త్రాలయందు ఓసీఆర్ పరిశోధనాంశం.

తొలినాళ్ళల్లో ప్రోగ్రాము కేవలం ఒక ఖతికి మాత్రమే పనిచేసేది. ఇప్పుడు ఆంగ్లభాషలకు చాలా రకాల ఖతులు వాడినా చాలా చక్కగా పనిచేసే ఓసీఆర్లు అందుబాటులో ఉన్నాయి. . బొమ్మలు, ఫార్మాటింగు, ఖాళీ జాగాలతో సహా పుస్తకంలో ఉన్నట్టే రమారమీ యాంత్రిక పత్రీకరణ చేసే ఓసీఆర్లు అందుబాటులో ఉన్నాయి.

తెలుగు ఒసిఆర్ కూడా కొత్త సాంకేతికాలను ఆధారం చేసుకొని చాలా ఖతులకు 0-10శాతం దోషాలతో పనిచేయగల సామర్ధ్యం పొందినవి అభివృద్ధి చేయబడినవి.  భారత భాషల అధ్యయన సంస్థ కూడా ఒసిఆర్ ను 2018లో విడుదల చేసింది. దీనికి సంబంధించిన పాత పరిశోధన ప్రకారం తెలుగు భాష పనితనంలో దోషం 17 శాతంగా ఉంది.
## ఇవీ చూడండి
*వికీసోర్స్

## మూలాలు

## బయటి లింకులు
*న్యూఒసిఆర్ లింక్
*చిత్రం నుండి వచనాన్ని సంగ్రహించండి

వర్గం:కంప్యూటరు సాఫ్టువేర్
న్యాయమూర్తి

thumb|250x250px|లీలా సేథ్ ఢిల్లీ హైకోర్టు మొదటి మహిళా న్యాయమూర్తి, రాష్ట్ర హైకోర్టుకు మొదటి మహిళా ప్రధాన న్యాయమూర్తి.

**న్యాయమూర్తి**, ఒంటరిగా లేదా న్యాయమూర్తుల బృందంలో భాగంగా కోర్టు  వ్యక్తి. న్యాయమూర్తుల అధికారాలు, విధులు, నియామక పద్ధతి, క్రమశిక్షణ, శిక్షణ వేర్వేరు అధికార పరిధిలో విస్తృతంగా మారుతూ ఉంటాయి.న్యాయమూర్తి , బహిరంగ కోర్టులో విచారణను నిర్వహించాల్సి ఉంటుంది. న్యాయమూర్తి దావాలకు చెందిన అందరు సాక్షులను, కేసులకు సంబంధించిన న్యాయవాదుల వాదనలను, న్యాయవాదులు సమర్పించిన ఇతర సాక్ష్యాలను పరిశీలిస్తాడు.పార్టీల విశ్వసనీయత, వాదనలను అంచనా వేస్తాడు. ఆపై న్యాయ చట్టం ప్రకారం వ్యాఖ్యానాలతో, వారి స్వంత వ్యక్తిగత విచారణ ఆధారంగా ఆ వివాదంపై తీర్పును జారీ చేస్తాడు. తీర్పులలో కొన్ని తన అధికార పరిధిలో, న్యాయమూర్తి అధికారాలను జ్యూరీతో పంచుకోవచ్చు. నేర పరిశోధన విచారణ వ్యవస్థలలో , న్యాయమూర్తి పరిశీలించే మేజిస్ట్రేట్ కూడా కావచ్చు. న్యాయస్థాన విచారణలన్నీ చట్టబద్ధమైనవి, క్రమమైనవి అని ప్రిసైడింగ్ జడ్జి నిర్ధారిస్తారు.

## చదువు, అర్హత
చాలా మంది, కానీ అందరూ కాదు, న్యాయమూర్తులు న్యాయశాస్త్రంలో పట్టా కలిగి ఉంటారు. రాష్ట్ర, ఫెడరల్ న్యాయమూర్తులు సాధారణంగా న్యాయవాదిగా మారడానికి విద్యా అవసరాలను పూర్తి చేస్తారు. న్యాయ వ్యవస్థలోకి ప్రవేశించే ముందు న్యాయవాదిగా చాలా సంవత్సరాలు పని చేస్తారు. కొంతమంది న్యాయమూర్తులు నిర్ణీత కాలానికి ధర్మాసనంలో పనిచేయడానికి ఎన్నుకోబడతారు లేదా నియమిస్తారు.

## విధులు
న్యాయమూర్తి అంతిమ పని చట్టపరమైన వివాదాన్ని తుది, బహిరంగ పద్ధతిలో పరిష్కరించడం, తద్వారా చట్ట నియమాన్ని ధృవీకరించడం. న్యాయమూర్తులు గణనీయమైన ప్రభుత్వ అధికారాన్ని వినియోగించుకుంటారు. శోధనలు, అరెస్టులు, జైలు శిక్షలు, అలంకారాలు, వ్యత్యాసాలు, మూర్ఛలు, బహిష్కరణలు  ఇలాంటి చర్యలను అమలు చేయాలని వారు పోలీసు, సైనిక లేదా న్యాయ అధికారులను ఆదేశించవచ్చు. ఏదేమైనా, స్థిరత్వం, నిష్పాక్షికతను నిర్ధారించడానికి, ఏకపక్షతను నివారించడానికి, విచారణ విధానాలు అనుసరించటానికి న్యాయమూర్తులు పర్యవేక్షిస్తారు. న్యాయమూర్తి అధికారాలను అప్పీల్ కోర్టులు, సుప్రీం కోర్టులు వంటి ఉన్నత న్యాయస్థానాలు తనిఖీ చేస్తాయి. విచారణకు ముందు, పోలీసు అధికారులు, మరణవిచారణాధికారులు, ప్రాసిక్యూటర్లు లేదా పబ్లిక్ ప్రాసిక్యూటర్లు వంటి వారు, పోలీసు అధికారులు ముందస్తు వాస్తవాలను సేకరించిన సమాచారం గురించి విచారణ జరుపుతారు. వంద మంది దోషులు తప్పించుకున్నప్పటికి ఒక నిర్దోషికి కూడా శిక్ష పడకూడదనే భారతదేశ సాంప్రదాయంలో న్యాయమూర్తి తన, పర అనే భేదం లేకుండా న్యాయమైన తీర్పును ఇవ్వవలసి ఉంటుంది. న్యాయమూర్తి చట్టం ప్రకారం వాదులను, ప్రతివాదులను ప్రశ్నలద్వారా విచారిస్తాడు.న్యాయవాది పార్టీల మధ్య రిఫరీగా వ్యవహరిస్తాడు. చట్టపరమైన వివాదాలలో నిర్ణయాలు ఇస్తాడు. న్యాయమూర్తి న్యాయస్థానం లోపల, వెలుపల అనేక రకాల విధులు నిర్వహిస్తారు. న్యాయస్థానంలో, న్యాయమూర్తి ప్రాసిక్యూషన్, డిఫెండింగ్ పార్టీల ఆరోపణలను వింటాడు, సాక్ష్యాలను వింటాడు. సాక్ష్యాలను అంగీకరించడంపై నియమాలు, వారి హక్కులను ప్రతివాదులకు తెలియజేస్తాడు. జ్యూరీకి ఆదేశిస్తాడు. సాక్షులను ప్రశ్నిస్తాడు. క్రిమినల్ కోర్టులో, న్యాయమూర్తులు క్రిమినల్ ముద్దాయిల అపరాధం లేదా నిర్దోషిత్వాన్ని నిర్ణయిస్తారు. దోషులుగా తేలిన ప్రతివాదులపై శిక్షలు విధిస్తారు. సివిల్ కేసులలో, న్యాయమూర్తి బాధ్యత లేదా నష్టాలను నిర్ణయించవచ్చు.

## ఇవి కూడా చూడండి

* న్యాయం
* న్యాయస్థానం
* సయ్యద్ రఫత్ ఆలం
* కార్లో బయోట్టి

## మూలాలు

## వెలుపలి లంకెలు
వర్గం:వృత్తులు
వర్గం:చట్టం
వర్గం:న్యాయ శాస్త్రము
వర్గం:న్యాయమూర్తులు
బీడీ ఆకు చెట్టు

**బీడి ఆకు చెట్టు**ను తునికి చెట్టు అని కూడా అంటారు. ఈ చెట్టు వృక్ష శాస్త్రీయ నామం Diospyros melanoxylon. ఈ చెట్టు ఎబనేసి (Ebenaceae) కుటుంబానికి చెందిన మొక్క. బీడి ఆకు చెట్టు సుమారు 25 మీటర్ల ఎత్తు పెరుగుతుంది. ఈ చెట్టు యొక్క మాను చుట్టుకొలత సుమారు 2 మీటర్ల వరకు పెరుగుతుంది. ఈ చెట్టు బెరడు పెలికాన్ రంగులో ఉంటుంది. ఈ చెట్టును సులభంగా గుర్తించే విధంగా బెరడు పలుకులుగా దీర్ఘచతురస్రాకారంలో ప్రత్యేకంగా ఉంటుంది.

## బీడిల తయారీ
ఈ చెట్టు ఆకులలో పొగాకు పొడిని వేసి చుట్టడం ద్వారా బీడిలను తయారు చేస్తారు.

## గ్యాలరీ

File:Bark of Diospyros melanoxylon.jpg


## ఇవి కూడా చూడండి
తునికి చెట్టు పలాలు  కూడా చాలా రుచిగ ఉంటవి.

## మూలాలు

## బయటి లింకులు
* తునికి చెట్టు(Flowers of India)

వర్గం:పుష్పించే మొక్కలు